open-index/open-wikipedia-markdown huggingface dataset:
243. muslimansko-podrinjska brdska brigada

**243. muslimansko-podrinjska brdska brigada** je vojna jedinica koja je tokom rata u Bosni i Hercegovini djelovala u sastavu Drugog korpusa Armije RBiH.  

Brigada je formirana naredbom Komande 2. korpusa od 2. februara 1993, nakon zahtjeva Koordinacionog odbora općina Podrinja. U njen sastav ušle su jedinice općinskih štabova TO Vlasenica, Zvornik, Bratunac i Srebrenica. Zona odgovornosti brigade obuhvatala je područje općina Kladanj i Zvornik. Ovu brigadu naslijedila je 243. muslimansko-podrinjska brigada Vlasenica.

Kroz brigadu je prošlo 4.633 borca, od čega 2.076 Vlaseničana i 35 žena. Imala je 99 poginulih boraca, od čega 54 na kladanjskom ratištu. Među poginulim su i komandant brigade Bećir Mekanić i Mehmed ef. Hafizović. Osam boraca odlikovano je najvišim ratnim priznanjem, Zlatnim ljiljanom. Dva pripadnika brigade nagrađena su Srebrenim štitom. 

1/243. brigada izdavala je i novine koje su se zvale Podrinjski mudžahid.

## Ratni put 
Tokom aprila i maja 1992, Podrinje se nalazi na udaru JNA i srpskih paravojnih formacija, što dovodi do velikog stradanja i protjerivanja bošnjačkog stanovništva. Jedan dio Podrinjaca utočište je našao na slobodnim teritorijama Srebrenice, Cerske, Kamenice i Konjević Polja, a veći dio prognanih našao se na teritoriji današnjeg Tuzlanskog kantona. Odmah po dolasku na slobodne teritorije, Podrinjci se počinju vojno i politički organizovati. 

Po zahtjevu Koordinacionog odbora općina Podrinja od 29. januara 1993, Komanda 2. korpusa 2. februara naređuje formiranje 1. muslimansko-podrinjske brigade. Brigada se na dan formiranja sastojala od 1.008 boraca, raspoređenih u tri bataljona i prištapskim jedinicama. Zona odgovornosti brigade dijelom je bila na zvorničkom, a dijelom na kladanjskom ratištu. U martu 1993, nakon niza problema sa Komandom korpusa, došlo je do kadrovskih promjena u brigadi. Padom slobodnih teritorija Kamenice, Cerske i Konjević Polja u februaru i martu 1993, brigada napušta zvorničko ratište i prelazi u Kladanj, gdje će ostati sve do završetka rata. 
Padom Srebrenice i probojem 28. divizije dolazi do velike transformacije jedinica. Od podrinjskih jedinica su 21. septembra 1995. formirane brigade na općinskom nivou. 243. brigadu naslijedila je istoimena vlasenička brigada, koja će biti rasformirana u aprilu 1996. 

Jedinice 243. brigade ratovale su na kladanjskom, olovskom, kalesijskom, zvorničkom, teočanskom, majevičkom, čelićkom, brčanskom, gradačačkom, banovićkom, vozućkom i vareškom ratištu. Djelovale su i u zoni odgovornosti 5. i 7. korpusa prilikom oslobođenja Sanskog Mosta.  

## Literatura 
*

## Vanjski linkovi 
* Pjesma o 1. muslimansko-podrinjskoj brdskoj brigadi
* Reportaža o 1. muslimansko-podrinjskoj brdskoj brigadi

Kategorija:Brigade Armije Republike Bosne i Hercegovine
Kategorija:Drugi korpus Armije Republike Bosne i Hercegovine
9. muslimanska oslobodilačka brigada

**9. muslimanska oslobodilačka brigada** je vojna jedinica koja je tokom rata u Bosni i Hercegovini djelovala u sastavu Drugog korpusa Armije RBiH.

Formirana je naredbom Generalštaba od 9. augusta 1995. Ljudstvo su uglavnom činili Podrinjci. U njen sastav ušle su jedinice "Šejh Hasan Kaimija" iz 243. muslimansko-podrinjske brigade, "Mudžahid" iz 283. brigade, "Zmaj od Bosne" iz 213. viteške motorizovane brigade, "Sultan Fatih" iz 242. muslimanske zvorničke brigade i dr. Razmještena je u Smoluću.

Djelovala je u više zona odgovornosti, a najveće uspjehe postigla je na majevičkom i ozrenskom ratištu.

## Literatura 
*

## Reference 
## Vanjski linkovi 
Kategorija:Brigade Armije Republike Bosne i Hercegovine
Kategorija:Drugi korpus Armije Republike Bosne i Hercegovine
284. istočnobosanska lahka brigada

**284. istočnobosanska lahka brigada** je vojna jedinica koja je tokom rata u Bosni i Hercegovini djelovala u sastavu Operativne grupe 8 i 28. divizije Drugog korpusa Armije RBiH.

Nastala je objedinjavanjem jedinica iz Kamenice, Cerske i Konjević Polja, koje su se našle na širem području Srebrenice nakon pada tih teritorija u februaru i martu 1993. U sastav brigade ušli su 1. odred Cerska, 6. odred Kamenica i 114. istočnobosanska brigada iz Konjević Polja.

## Reference 
## Literatura 
*

Kategorija:Brigade Armije Republike Bosne i Hercegovine
Kategorija:Drugi korpus Armije Republike Bosne i Hercegovine
Selo pri Mirni

**Selo pri Mirni** () je naseljeno mjesto u sastavu općine Mirna, regija Jugoistočna Slovenija, Slovenija.

## Historija
Do teritorijalne reorganizacije u Sloveniji nalazilo se u sastavu stare općine Trebnje.

## Stanovništvo
Na popisu stanovništva 2011. godine, Selo pri Mirni je imalo 66 stanovnika.

**Napomena**: *Do 1955. iskazivano pod imenom **Selo**. U 2009. izvršena je manja razmjena teritorija između naselja **Selo pri Mirni** i Zabukovje (općina Šentrupert).*

## Reference
## Vanjski linkovi
Kategorija:Naselja u Sloveniji
Kategorija:Naselja u regiji Jugoistočna Slovenija
Stan (čvor)

* Stan ili *stambena jedinica*, zaseban arhitektonski prostor jedne građevine osmišljen kao ljudsko prebivalište

**Bosna i Hercegovina**:

* Ćavarov Stan, naselje u općini Tomislavgrad

**Slovenija**:

* Stan (Mirna), naselje u općini Mirna, regija Jugoistočna Slovenija
Stehanja vas

mini|280px|Stehanja vas, rimokatolička crkva "Povišanje Sv. Križa"
**Stehanja vas** (njem. *Stockendorf*) je naseljeno mjesto u sastavu općine Trebnje, regija Jugoistočna Slovenija, Slovenija.

## Historija
Do teritorijalne reorganizacije u Sloveniji nalazila se u sastavu stare općine Trebnje.

## Stanovništvo
Na popisu stanovništva 2011. godine, Stehanja vas je imala 49 stanovnika.

## Galerija 

Datoteka:Stehanja Vas Slovenia 1.jpg|ulaz u naselje
Datoteka:Stehanja Vas - Staje Slovenia 1.jpg|zaselak *Staje*
 

## Reference
## Vanjski linkovi
Kategorija:Naselja u Sloveniji
Kategorija:Naselja u regiji Jugoistočna Slovenija
Lolland

**Lolland** je ostrvo koje se nalazi u Baltičkom moru i teritorijalno pripada Danskoj. Sa površinom od 1.243&nbsp;km2 četvrto je najveće ostrvo u Danskoj (nakon ostrva Zeland, Vendsyssel-Thy i Fyn). Prema podacima od 1. januara 2013. godine na ostrvu je živjelo 62.578 stanovnika.

Ostrvo je poznato i kao *ostrvo palačinka* zbog svog izuzetnog ravničarskog reljefa jer najviša tačka ostrva je 25m nadmorske visine. Ostrvo je tokom historije bilo važna komunikaciona ruta, između ostalog i za nacističku Njemačku tokom Drugog svjetskog rata. U historijskom kontekstu, šećerna repa je važna industrijska biljka za Lolland bila i ostala, što je vidljivo iz velikog broja polja zasađenih ovom biljkom.

Najveći grad Lollanda je Nakskov sa 12.600 stanovnika. Ostali veći gradovi su: Maribo (6.000 stanovnika), Falster, Sakskobing (3.500 stanovnika) i Rødby (2.500 stanovnika).

Ostrvo je cestovnom i željezničkim vezama povezano sa susjednim danskim ostrvom Falster na istoku dok je trajektom povezan sa njemačkim ostrvom Fehmarn. Evropska ruta E47 povezuje Kopenhagen sa Hamburgom upravo preko ostrva Lolland.

## Također pogledajte 
* Spisak ostrva u Danskoj

## Reference 
Kategorija:Zealand (regija)
Kategorija:Danska ostrva
328. brdska brigada

**328. brdska brigada** je vojna jedinica koja je tokom rata u Bosni i Hercegovini djelovala u sastavu Trećeg korpusa Armije RBiH.  

318. brdska brigada formirana je 19. decembra 1992, po naređenju Komande 3. korpusa. 320. brigada formirana je 15. novembra 1993, po naređenju Štaba vrhovne komande od 21. novembra 1993. U njen sastav ušle su jedinice Općinskog štaba TO. Ujedinjenjem ovih dviju brigada 29. septembra 1994, nastala je 328. brdska brigada.

Zona odgovornosti obuhvatala je područje općine Zavidovići. Najznačajniji uspjesi brigade vezani su za odbranu slobodnih teritorija Zavidovića i susjednih općina.
## Reference 
## Vanjski linkovi 
## Literatura 
*

Kategorija:Brigade Armije Republike Bosne i Hercegovine
Kategorija:Treći korpus Armije Republike Bosne i Hercegovine
Studenec (Trebnje)

**Studenec** (njem. *Bründl*) je naseljeno mjesto u sastavu općine Trebnje, regija Jugoistočna Slovenija, Slovenija.

## Historija
Do teritorijalne reorganizacije u Sloveniji nalazio se u sastavu stare općine Trebnje.

## Stanovništvo
Na popisu stanovništva 2011. godine, Studenec je imao 126 stanovnika.

**Napomena**: *U 2016. izvršena je manja razmjena teritorija između naselja Gorenja Nemška vas, Rožni Vrh i **Studenec**.*

## Reference
## Vanjski linkovi
Kategorija:Naselja u Sloveniji
Kategorija:Naselja u regiji Jugoistočna Slovenija
115. brigada Hrvatskog vijeća odbrane "Zrinski"

**115. brigada HVO "Zrinski"** je vojna jedinica koja je tokom rata u Bosni i Hercegovini djelovala u sastavu Drugog korpusa Armije RBiH.

Formirana je 10. novembra 1992, po naredbi Komande 2. korpusa. Nastala je od Odreda Drijenča i jedinica iz Živinica, Husina, Bistarca, Ljubača i dr. Predsjedništvo je 14. decembra 1993. donijelo odluku o preimenovanju HVO jedinica koje su bile dio komandnog lanca Armije RBiH. Rukovodstvo HDZ-a i dio Komande 115. brigade nisu bili raspoloženi za realizaciju navedene odluke. Iz tog razloga, Štab vrhovne komande Oružanih snaga donosi odluku o rasformiranju brigade do 10. januara 1994. Zona odgovornosti brigade bilo je majevičko ratište. Veći dio ljudstva prešao je u 108. pješačku brigadu HVO-a.

## Literatura 
*

## Reference 
## Vanjski linkovi 
Kategorija:Brigade Armije Republike Bosne i Hercegovine
Kategorija:Drugi korpus Armije Republike Bosne i Hercegovine
Kategorija:Historija Tuzle
Jovan Mališić

**Jovan Mališić** (Glavica, kod Danilovgrada, 1902 — 1939), jugoslovenski i crnogorski revolucionar, poznat i pod ilegalnim imenom *Milan Martinović*.

## Biografija 
Rođen je 1902. godine u selu Glavica kod Danilovgrada. Bio je učitelj. Član Komunističke partije Jugoslavije (KPJ) postao je 1919. godine, kada je i osnovana partija. Od 1920. godine je bio član Okružnog komiteta.

Godine 1923. je emigrirao u Sovjetski Savez. Tamo je najpre studirao na Komunističkom univerzitetu "Sverdlov" u Moskvi, a potom je završio Vojno-političku akademiju u Lenjingradu. Tokom 1927. i 1928. godine je bio predavač na Komunističkom univerzitetu nacionalnih manjina Zapada, u Moskvi. Za vreme boravka u SSSR-u, 1924. godine je postao član Svesavezne komunističke partije (boljševika).

Godine 1928. kao iskusan revolucionar od strane Kominterne je poslat u Jugoslaviju, da među partijskim članstvom radi na sprovođenju "Otvorenog pisma Kominterne članovima KPJ". U Jugoslaviji je djelovao ilegalno i pod lažnim imenom "Milan Martinović". Na Četvrtom kongresu KPJ, krajem 1928. godine je bio izabran za generalnog sekretara Centralnog komiteta Komunističke partije Jugoslavije. Ovu dužnost vršio je do 1931. godine, kada se ponovo vratio u Sovjetski Savez.

Od 1932. do 1935. godine u Moskvi je završio Institut Crvene profesure, odsjek Filozofije. Potom je kao profesor radio u Astrahanu, a kasnije i kao sekretar partijskog komiteta fabrike „Nova zora“. Od 1936. godine kao rukovodilac na katedri za filozofiju u Inženjersko-tehničkoj akademiji za vezu u Moskvi. Bio je i predavač na Međunarodnoj lenjinskoj školi.

Godine 1937, Kominterna ga je uputila u Španiju, gdje se tokom Španskog građanskog rata, borio u redovima internacionalnih brigada. Bio je komandant Vojne škole za interbrigadiste i ekspert za tenkovsko ratovanje. Godine 1938. je bio opozvan i vratio se u Sovjetski Savez, gde je stradao u "staljinovim čistkama" tokom 1939. godine.

Rehabilitovan je 10. juna 1958. godine odlukom Vojnog kolegijuma Vrhovnog suda SSSR-a.

## Vanjski linkovi 
Kategorija:Rođeni 1902.
Kategorija:Umrli 1939.
Kategorija:Biografije, Danilovgrad
Kategorija:Jugoslavenski komunisti
Kategorija:Crnogorski komunisti
Kategorija:Članovi CK KPJ/SKJ
Kategorija:Jugoslaveni u Španskom građanskom ratu
Kategorija:Jugoslaveni žrtve Velike čistke‎
373. slavna motorizovana brigada "Doboj-Bosna"

**203/373. slavna motorizovana brigada "Doboj-Bosna"** je vojna jedinica koja je tokom rata u Bosni i Hercegovini djelovala u sastavu Drugog i Trećeg korpusa Armije RBiH. Ulazila je u sastav Operativne grupe 7 – Jug i 37. divizije. Zona odgovornosti brigade obuhvatala je područje današnje općine Doboj Jug i susjednih općina. 

3. maja 1992, padom Doboja, formiran je štab TO Doboj u Alibegovcima. Sastojao se od dva voda rezervne policije i četiri odreda: Odred TO Doboj, Odred TO Bosna, Odred TO Usora i Odred TO Gradina. Početkom 1993, od ovih jedinica formiraju se Združeni odred Doboj i Združeni odred Bosna, čijim sjedinjenjem 8. februara 1993. u Tešanjci nastaje 203. motorizovana brigada "Doboj-Bosna". Sastojala se od pet bataljona i prištapskih jedinica. Počasni naziv *slavna* dobila je odlukom Predsjedništva od 14. decembra 1993. U januaru 1995. preimenovana je u 373. slavnu motorizovanu brigadu "Doboj-Bosna". 

Najznačanije bitke ove brigade su: akcija na Putnikovo brdo od 12. do 18. jula 1992, diverzantska akcija na sela Pridjel i Ševarlije 9. i 10. augusta 1993, odbrana Karuša od 19. do 21. marta 1993. i odbrana Mravića 21. augusta 1993. 

Kroz brigadu je prošlo 3.425 boraca. Poginulo je 347, a ranjena su 772 borca. Zlatnim ljiljanom, odlikovano je 18 pripadnika brigade.

## Literatura 
*
*

## Reference 
## Vanjski linkovi 
Kategorija:Brigade Armije Republike Bosne i Hercegovine
Kategorija:Drugi korpus Armije Republike Bosne i Hercegovine
Kategorija:Treći korpus Armije Republike Bosne i Hercegovine
Kategorija:Slavne brigade Armije Republike Bosne i Hercegovine
374. slavna lahka brigada

**204. brdska/374. slavna lahka brigada** je vojna jedinica koja je tokom rata u Bosni i Hercegovini djelovala u sastavu Drugog i Trećeg korpusa Armije RBiH.

Formirana je po naređenju Okružnog štaba TO Doboj od 29. decembra 1992. kao 1. teslićka brigada. Svečano je postrojena i počela sa djelovanjem 8. februara 1993. Odlukom Predsjedništva od 14. decembra 1993, brigada je dobila počasni naziv *slavna*. Transformacijom OG-7 Jug u 37. diviziju, dobija naziv 374. slavna lahka brigada.

## Literatura 
*

## Reference 
## Vanjski linkovi 
Kategorija:Brigade Armije Republike Bosne i Hercegovine
Kategorija:Drugi korpus Armije Republike Bosne i Hercegovine
Kategorija:Treći korpus Armije Republike Bosne i Hercegovine
Kategorija:Slavne brigade Armije Republike Bosne i Hercegovine
375. oslobodilačka brigada

**375. oslobodilačka brigada** je vojna jedinica koja je tokom rata u Bosni i Hercegovini djelovala u sastavu Drugog i Trećeg korpusa Armije RBiH.  

Formirana je po naređenju komandanta OG-7 Jug 12. maja 1994. kao 277. brdska brigada, od jedinica sa područja općine Tešanj. Preimenovana je u 375. oslobodilačku brigadu u februaru 1995. Zona odgovornosti obuhvatala je područje Tešnja i susjednih općina.

## Literatura 
*

## Reference 
## Vanjski linkovi 
Kategorija:Brigade Armije Republike Bosne i Hercegovine
Kategorija:Drugi korpus Armije Republike Bosne i Hercegovine
Kategorija:Treći korpus Armije Republike Bosne i Hercegovine
Teija Nieminen

**Teija Nieminen** je nekadašnja finska biatlonka.

## Svjetski kup 
## Svjetska prvenstva 
Nastupala je na dva Svjetska prvenstva u periodu 1984-86. i osvojila jednu bronzanu medalju i to na SP 1985, u štafetnoj utrci, iza tada nepobjedive sovjetske štafete sa Pirjo Aalto i Tuijom Vuoksialom. Najbolji plasman u pojedinačnim utrkama bilo je deveto mjesto na SP 1986 u 
utrci na 10 km.

## Finska prvenstva 
## Napomene 
## Vanjski linkovi 
* 
* 
* Zvanična banka podataka IBU-a

## Reference 
Kategorija:Rođeni 1961.
Kategorija:Finski biatlonci
Kategorija:Osvajači medalja na Svjetskim prvenstvima u biatlonu
Kategorija:Živi ljudi
Inger Björkbom

**Britt Inger Björkbom** rođena 6. novembra 1961. u Svegu je nekadašnja švedska biatlonka.

## Olimpijske igre 
Inger Bjørkbom je nastupila na jednim olimpijskim igrama i to na ZOI 1992. u sve tri discipline. Najbolji rezultat joj je bilo šesto mjesto u štafeti 3 × 7,5 km sa 
Christinom Eklund i Miom Stadig.

## Svjetski kup 
## Svjetska prvenstva 
Inger Björkbom je nastupila na šest svjetskih prvenstava: SP 1986, SP 1987, SP 1988,  SP 1989,  SP 1990 i SP 1991. Osvojila je tri medalje u štafetnim utrkama i to dvije srebrne i jednu bronzanu. Srebrne medalje je osvojila u štafeti 1986. sa Evom Korpelom i Sabiene Karlsson; te štafeti 1987. zajedno sa Evom Korpelom i Miom Stadig. U štafeti je osvojila još jednu bronzanu ponovo sa Evom Korpelom i Miom Stadig na SP 1988.

## Švedska prvenstva 
## Napomene 
## Reference 
## Vanjski linkovi 
* 
* 
* Zvanična banka podataka IBU-a

Kategorija:Švedski biatlonci
Kategorija:Biografije, Sveg
Kategorija:Rođeni 1961.
Kategorija:Osvajači medalja na Svjetskim prvenstvima u biatlonu
Kategorija:Biatlonci na Zimskim olimpijskim igrama 1992.
Kategorija:Živi ljudi
Kvalifikacije za Evropsko prvenstvo u nogometu 2020 - grupa A

**Kvalifikacije za Evropsko prvenstvo u nogometu 2020 – grupa A** bila je jedna od deset grupa u sklopu kvalifikacija za Evropsko prvenstvo 2020. U grupi se nalazilo pet reprezentacija, a primijenjen je Bergerov sistem takmičenja. Engleska i Česka kvalificirale su se na Evropsko prvenstvo 2020.

## Tabela 
## Utakmice 
Raspored utakmica UEFA je objavila istog dana kao i žrijeb, koji je održan 2. decembra 2018. godine u Dublinu. Vremena odigravanja utakmica prikazana su po CET/CEST (lokalna vremena prikazana su u zagradama).

----

----

----

----

----

----

----

----

----

## Reference 
## Vanjski linkovi 
*UEFA EP 2020, UEFA.com 
*Kvalifikacije za UEFA EP 2020, UEFA.com 

A
22. divizija Kopnene vojske

**22. divizija Kopnene vojske** je vojna formacija koja je tokom rata u Bosni i Hercegovini djelovala u sastavu Drugog korpusa Armije RBiH. 

Formirana je 1. marta 1995. na osnovu odluke Predsjedništva i naređenja komandanta Generalštaba. Naslijedila je Operativnu grupu 2. Sjedište divizije nalazilo se u Gračanici. Zona odgovornosti obuhvatala je slobodne teritorije Gračanice, Lukavca, Banovića i današnje općine Doboj Istok. U sastav 22. divizije ušle su:
* 221. brdska brigada
* 222. bosanska oslobodilačka brigada
* 223. brdska brigada
* 224. brdska brigada
* 225. muslimanska brdska brigada.

## Literatura 
*
*

## Reference 
## Vanjski linkovi 
Kategorija:Divizije Armije Republike Bosne i Hercegovine
Kategorija:Drugi korpus Armije Republike Bosne i Hercegovine
24. divizija Kopnene vojske

**24. divizija Kopnene vojske** je vojna formacija koja je tokom rata u Bosni i Hercegovini djelovala u sastavu Drugog korpusa Armije RBiH. 

Formirana je 1. marta 1995. na osnovu odluke Predsjedništva i naređenja komandanta Generalštaba. Nastala je od Operativnih grupa 4 i 6. Sjedište divizije nalazilo se u Živinicama. Zona odgovornosti obuhvatala je slobodne teritorije Živinica, Kalesije, Zvornika (Sapne) i Kladnja. U sastav 24. divizije ušle su:
* 240. muslimanska brdska brigada
* 241. sprečanska muslimanska Iahka brigada "Gazije"
* 242. muslimanska zvornička lahka brigada
* 243. muslimansko-podrinjska brdska brigada
* 244. brdska brigada 
* 245. brdska brigada
* 246. viteška brdska brigada
* 24. diverzantski bataljon "Crni vukovi"
* 24. protivdiverzantski odred "Živiničke ose".

Probojem 28. divizije iz Srebrenice ka slobodnoj teritoriji, 24. i 28. divizija spojene su u novu 28. diviziju sa sjedištem u Živinicama. Od septembra 1995. 28. divizija je direktno podređena Generalštabu, čime napušta 2. korpus. 

## Literatura 
*
*

## Reference 
## Vanjski linkovi 
Kategorija:Divizije Armije Republike Bosne i Hercegovine
Kategorija:Drugi korpus Armije Republike Bosne i Hercegovine
Operativna grupa 3

**Operativna grupa 3** je vojna formacija koja je tokom rata u Bosni i Hercegovini djelovala u sastavu Drugog korpusa Armije RBiH. 

Formirana je po naredbi Okružnog štaba TO Tuzla 4. septembra 1992. Komandno mjesto nalazilo se u Kladnju. Zona odgovornosti obuhvatala je slobodne teritorije Kladnja i Olova. U njen sastav ušle su:
* 121. brdska brigada (nastala od 301. i 302. brdske brigade)
* 1. brdska brigada 
* Općinski štab TO Kladanj.
U okviru OG-3 djelovali su i općinski štabovi Olova, Han Pijeska, Sokoca, Ilijaša i Vareša. 

Od OG-3 i OG-6 1. marta 1994. formirana je OG-6 Istok. 

## Literatura 
*
*

## Reference 
## Vanjski linkovi 
Kategorija:Operativne grupe Armije Republike Bosne i Hercegovine
Kategorija:Drugi korpus Armije Republike Bosne i Hercegovine
Operativna grupa 5

**Operativna grupa 5** je vojna formacija koja je tokom rata u Bosni i Hercegovini djelovala u sastavu Drugog korpusa Armije RBiH. 

Aktivnosti na formiranju uslijedile su nakon naredbe Komande 2. korpusa od 10. novembra 1992. Komandno mjesto nalazilo se u Tuzli. U njen sastav ušle su:
* 1. motorizovana brigada
* 2. motorizovana brigada
* 3. motorizovana brigada
* 115. brigada HVO "Zrinski"
* Odred "Vjetrenik"
* Mješoviti artiljerijski divizion
* Divizion protivzračne odbrane
* Izviđačko-diverzantska četa "Panteri".
Nakon formiranja 20. maja 1994, u sastav OG-5 ušla je i 251. lahka brigada. 

OG-5 je naslijedila 25. divizija. 

## Literatura 
*
*

## Reference 
## Vanjski linkovi 
Kategorija:Operativne grupe Armije Republike Bosne i Hercegovine
Kategorija:Drugi korpus Armije Republike Bosne i Hercegovine
Operativna grupa 6

**Operativna grupa 6** je vojna formacija koja je tokom rata u Bosni i Hercegovini djelovala u sastavu Drugog korpusa Armije RBiH.

Formirana je 21. decembra 1992. od jedinica sa područja Živinica i Banovića. Komandno mjesto bilo je u Živinicama. U njen sastav ušle su:
* 116. muslimanska brdska brigada
* 119. muslimanska brdska brigada
* 210. brdska brigada
* Općinski štab TO Banovići.

Od OG-6 i OG-3 1. marta 1994. formirana je OG-6 Istok. Jedinice OG-6 Istok ušle su u sastav 24. divizije, osim 119. brigade koja je ušla u sastav 22. divizije.

## Literatura 
*
*

## Reference 
## Vanjski linkovi 
Kategorija:Operativne grupe Armije Republike Bosne i Hercegovine
Kategorija:Drugi korpus Armije Republike Bosne i Hercegovine
Operativna grupa 4

**Operativna grupa 4** je vojna formacija koja je tokom rata u Bosni i Hercegovini djelovala u sastavu Drugog korpusa Armije RBiH. 

Formirana je 4. septembra 1992. iz Taktičke grupe 4. Komandno mjesto nalazilo se u Kalesiji. Zona odgovornosti obuhvatala je slobodne teritorije Kalesije, Zvornika (Sapna) i Teočaka. U njen sastav ušle su:
* 205. brdska brigada
* 206. brdska brigada
* 1. teočanska brigada
* 1. muslimansko-podrinjska brigada
* Općinski štab TO Kalesija.

OG-4 je naslijedila 24. divizija. 

## Literatura 
*
*

## Reference 
## Vanjski linkovi 
Kategorija:Operativne grupe Armije Republike Bosne i Hercegovine
Kategorija:Drugi korpus Armije Republike Bosne i Hercegovine
Šahovec

**Šahovec** (njem. *Schachowitz*) je naseljeno mjesto u sastavu općine Trebnje, regija Jugoistočna Slovenija, Slovenija.

## Historija
Do teritorijalne reorganizacije u Sloveniji nalazio se u sastavu stare općine Trebnje.

## Stanovništvo
Na popisu stanovništva 2011. godine, Šahovec je imao 61 stanovnika.

## Reference
## Vanjski linkovi
Kategorija:Naselja u Sloveniji
Kategorija:Naselja u regiji Jugoistočna Slovenija
Operativna grupa 2

**Operativna grupa 2** je vojna formacija koja je tokom rata u Bosni i Hercegovini djelovala u sastavu Drugog korpusa Armije RBiH. 

Formirana je po naredbi Okružnog štaba TO Tuzla 27. septembra 1992. Komandno mjesto nalazilo se u Gračanici. Zona odgovornosti obuhvatala je slobodne teritorije Gračanice, Lukavca i današnje općine Doboj Istok. U njen sastav ušle su:
* 109. brdska brigada
* 111. brdska brigada
* 117. brdska brigada
* Općinski štab TO Lukavac.
Nakon formiranja 3. decembra 1993, u sastav 22. divizije ušla je i 212. bosanska brigada.

OG-2 je naslijedila 22. divizija. 

## Literatura 
*
*

## Reference 
## Vanjski linkovi 
Kategorija:Operativne grupe Armije Republike Bosne i Hercegovine
Kategorija:Drugi korpus Armije Republike Bosne i Hercegovine
Operativna grupa 8

**Operativna grupa 8** je vojna formacija koja je tokom rata u Bosni i Hercegovini djelovala u sastavu Drugog korpusa Armije RBiH. 

Formirana je 1. januara 1994. Naslijedila je Štab Oružanih snaga Srebrenica. Zona odgovornosti pokrivala je slobodne teritorije Srebrenice i Žepe. U njen sastav ušle su:
* 280. istočnobosanska lahka brigada
* 281. istočnobosanska lahka brigada
* 282. istočnobosanska lahka brigada
* 283. istočnobosanska lahka brigada
* 284. istočnobosanska lahka brigada
* 285. lahka brigada. 

OG-8 je naslijedila 28. divizija.

## Literatura 
*
*

## Reference 
## Vanjski linkovi 
Kategorija:Operativne grupe Armije Republike Bosne i Hercegovine
Kategorija:Drugi korpus Armije Republike Bosne i Hercegovine
Operativna grupa 7 – Jug

**Operativna grupa 7 – Jug** je vojna formacija koja je tokom rata u Bosni i Hercegovini djelovala u sastavu Drugog korpusa Armije RBiH. 

Zona odgovornosti pokrivala je slobodne teritorije Tešnja, Usore, Maglaja i današnje općine Doboj Jug. U njen sastav ušle su:
* 110. brigada HVO Usora 
* 201. brdska brigada
* 202. brdska brigada "garava"
* 203. motorizovana brigada "Doboj-Bosna"
* 204. brdska brigada
* 207. brigada "pousorska ljuta".

Prelaskom u 3. korpus, OG-7 Jug je preformisana u 37. diviziju. 

## Literatura 
*
*

## Reference 
## Vanjski linkovi 
Kategorija:Operativne grupe Armije Republike Bosne i Hercegovine
Kategorija:Drugi korpus Armije Republike Bosne i Hercegovine
Kvalifikacije za Evropsko prvenstvo u nogometu 2020 - grupa C

**Kvalifikacije za Evropsko prvenstvo u nogometu 2020 – grupa C** jeste jedna od deset grupa u sklopu kvalifikacija za Evropsko prvenstvo 2020. U grupi se nalazi pet reprezentacija, a primijenjen je Bergerov sistem takmičenja. Dvije najbolje reprezentacije, Njemačka i Holandija, kvalificirale su se direktno na završni turnir. Za razliku od prethodnih izdanja, o sudionicima baraža nije odlučivano na osnovu rezultata iz kvalifikacione grupne faze, već na osnovu njihovih rezultata u UEFA Ligi nacija 2018/2019.

## Tabela 
## Utakmice 
Raspored utakmica UEFA je objavila istog dana kao i žrijeb, koji je održan 2. decembra 2018. godine u Dublinu. Vremena odigravanja utakmica prikazana su po CET/CEST (lokalna vremena prikazana su u zagradama).

----

----

----

----

----

----

----

----

----

## Reference 
## Vanjski linkovi 
*UEFA EP 2020, UEFA.com 
*Kvalifikacije za UEFA EP 2020, UEFA.com 

C
Operativna grupa 1 – Bosanska Posavina

**Operativna grupa 1 – Bosanska Posavina** je vojna formacija koja je tokom rata u Bosni i Hercegovini djelovala u sastavu Drugog korpusa Armije RBiH. 

Formirana je 7. septembra 1992. po naredbi Okružnog štaba TO Tuzla. Komandno mjesto nalazilo se u Ježincu kod Srebrenika. Zona odgovornosti obuhvatala je dijelove Bosanska Posavina odnosno slobodne teritorije Srebrenika, Čelića, Brčkog i Gradačca. 

## Organizacija 
U sastav OG-1 ušle su:
* 21. pješadijska brigada
* 107. motorizovana brigada
* 108. motorizovana brigada
* 108. pješačka brigada HVO
* 208. brdska brigada
* Općinski štab TO Srebrenik
* Taktička grupa Tuzla.

U januaru 1995. godine 107. viteška brigada podijeljena je na 213. vitešku motorizovanu i 217. vitešku brdsku brigadu.

OG-1 je naslijedila 21. divizija. 208. brdska brigada ušla je u sastav 25. divizije.

## Literatura 
*
*

## Reference 
## Vanjski linkovi 
Kategorija:Operativne grupe Armije Republike Bosne i Hercegovine
Kategorija:Drugi korpus Armije Republike Bosne i Hercegovine
442. brdska brigada "Bregava"

**42/442. brdska brigada "Bregava"** je vojna jedinica koja je tokom rata u Bosni i Hercegovini djelovala u sastavu Četvrtog korpusa Armije RBiH.

Formirana je 21. augusta 1992. u Stocu od boraca sa područja Dubravske visoravni (Stolac i Čapljina). Do ljeta 1993. branila je istočni dio općine Stolac. Sukobom Armije RBiH i HVO-a, počinju hapšenja pripadnika brigade. Suočena s takvom situacijom, Komanda brigade planira akciju spajanja sa slobodnom blagajskom teritorijom. Akcija je započela 13. jula. Pripadnici 42. brigade napredovali su prema Gubavici, ali jedinice iz pravca Blagaja nisu uspjele probiti liniju HVO-a u Buni.  Nakon neuspjeha operacije, pripadnici 42. brigade se sa civilnim stanovništvom povlače ka Blagaju. U Blagaj je izbjeglo 18.000 Bošnjaka Dubravske visoravni.

Imala je velike gubitke u neuspješnoj operaciji Jesen 94 21. novembra 1994, čiji je cilj bilo oslobađanje Podveležja i Veleža. Osim hercegovačkih ratišta, jedinice brigade ratovale su i na Igmanu, Trebeviću, Treskavici i Bjelašnici. 20 pripadnika brigade nagrađeno je Zlatnim grbom sa mačevima i Zlatnim ljiljanom. Poginulo je 159, a nestalo osam pripadnika brigade.

## Reference 
## Vanjski linkovi 
Kategorija:Brigade Armije Republike Bosne i Hercegovine
Kategorija:Četvrti korpus Armije Republike Bosne i Hercegovine
Bornholm

**Bornholm** je ostrvo koje se nalazi u Baltičkom moru i teritorijalno pripada Danskoj. Sa površinom od 588,36&nbsp;km2 peto je najveće ostrvo u Danskoj (nakon ostrva Zeland, Sjevernojutlandsko ostrvo, Fyn i Lolland). Prema podacima od 1. januara 2018. godine na ostrvu je živjelo 39.632 stanovnika.

Najveći grad ostrva je Rønne sa 13.737 stanovnika prema podacima od 1. januara 2018.

## Historija 
S obzirom na strateški položaj u Baltičkom moru za prevlast nad ostrvom se vodila bitka stoljećima. Tokom historija prevlast nad ostrvom je uglavnom držala Danska s periodima kada je ostrvom vladao njemački grad Lübeck ali i Švedska. Propast Hamersa, na sjeverozapadnom dijelu ostrva, najveća srednjovjekovna tvrđava u sjevernoj Evropi, svjedoči o važnosti ove lokacije. Ostrvo i Ertholmene kao danski dio Skanelanda istočno od Øresunda su potpali pod vlast Švedske 1658. godine, ali je kontrola nad Bornholmom preuzeta već 1660. lokalnim revoltom.

Danskom kapitulacijom 10. aprila 1940. u Drugom svjetskom ratu ostrvo je potpalo pod kontrolu nacističke Njemačke i ostalo dijelom ove države sve do 1945. godine. Pred sam kraj rata, ostrvo su preuzele snage sovjetske Crvene armije koje su na ostrvu ostale do 5. aprila 1946.

## Geografija 
Najistočnije je dansko ostrvo a prema tome i najistočnija danska teritorija. Nalazi se južno od Švedske, sjeveroistočno od Njemačke i sjeverno od Poljske.
Među glavnim industrijskim aktivnostima Bornholma su industrija mlijeka i zanatske industrije kao što su proizvodnja stakla i keramike. Turizam je također važna privredna aktivnost tokom ljetnih mjeseci.

## Također pogledajte 
* Spisak ostrva u Danskoj

## Reference 
Kategorija:Regija glavnog grada
Kategorija:Baltičko more
Kategorija:Danska ostrva
SJB Bosanska Krupa

**SJB Bosanska Krupa** je jedinica MUP-a Republike Bosne i Hercegovine koja je tokom rata u Bosni i Hercegovini djelovala u sastavu Petog korpusa Armije Republike Bosne i Hercegovine. Sastojala se od 160 pripadnika, koji su svoje dužnosti obavljali u policijskim stanicama u Bosanskoj Krupi, Bužimu, Bosanskoj Otoci i Jezerskom.

SJB je prva formacija koja je pružila otpor u Bosanskoj Krupi 21. aprila 1992, kada je pao veći dio grada na desnoj obali Une. Stanica je padom grada premještena u Donju Krčanu. Najznačajnije bitke pripadnici SJB vodili su u rejonima Hasinog vrha, Grmuškog platoa, Gate, Todorova, Kobiljnjaka, Skokova, Pećigrada, Ćatića, Buljubašića i dr. Tokom operacije Mostobran 94, pripadnici SJB zajedno su sa 505. viteškom brdskom brigadom forsirali rijeku Unu i vodili borbu za zauzimanje Ostrožnice. Učestvovali su i akciji zauzimanja Sanskog Mosta. 17. septembra 1995, oko 170 policajaca prvi su ušli u Bosansku Krupu, nakon što su rubne dijelove općine zauzele 503, 505. i 511. brigada.

Uz SJB Goražde i Odred policije za specijalne namjene "Bosna", jedini su dobitnici priznanja Ratna zastava MUP-a RBiH, kojim su nagrađeni 6. aprila 1995. Poginulo je devet pripadnika jedinice, a ranjavano je oko 90%. Devet pripadnika jedinice nagrađeno je Zlatnom policijskom značkom, a tri Srebrenom.

## Reference 
## Vanjski linkovi 
Kategorija:Peti korpus Armije Republike Bosne i Hercegovine
Volčja Jama (Trebnje)

**Volčja Jama** (njem. *Wolfsgruben*) je naseljeno mjesto u sastavu općine Trebnje, regija Jugoistočna Slovenija, Slovenija.

## Historija
Do teritorijalne reorganizacije u Sloveniji nalazila se u sastavu stare općine Trebnje.

## Stanovništvo
Na popisu stanovništva 2011. godine, Volčja Jama je imala 16 stanovnika.

## Reference
## Vanjski linkovi
Kategorija:Naselja u Sloveniji
Kategorija:Naselja u regiji Jugoistočna Slovenija
Eš-Šu'ara'

'''Sura Eš-Šu'ara'''' (; ) dvadeset šesta je sura Kur'ana. Sastoji se od 227 ajeta i spada u mekanske sure (sure koje su objavljene u Meki). Jedna je od sura koje počinju s karakterističnim početkom jer počinje harfom *Ta-sin-mim*. U suri se spominju neki od poslanika.

## Sadržaj 
Sura počinje karakterističnim početkom *Ta-sin-mim* koji dijeli sa surom El-Kasas i jedna je od ukupno 29 takvih sura. Poslije prvog ajeta, koji predstavlja jednu od posebnosti Kur'ana, indirektno se spominje posljednji poslanik Muhammed kada mu se Allah obraća u vidu utjehe zbog postupaka vlastitog naroda gdje mu predstavljaju slučajevi davnih naroda kojima su također kao milost slani poslanici. O tome se kaže sljedeće:

U sljedećem dijelu sure (od 10 do 68. ajeta) govori se o Musau, najčešće spominjanom poslaniku u Kur'anu, i pozivu u misiju narodu koji se prema sebi ogriješio. U ovom dijelu sure spominje se i njegov brat Harun kojem je na osnovu Musaove molbe: *Gospodaru moj, bojim se da me oni u laž ne utjeraju. Da mi ne postane teško u duši i da mi se jezik ne saplete; zato podaj poslanstvo i Harunu, a oni protiv mene optužbu za zlodjelo imaju, pa se plašim da me ne ubiju*, dato poslanstvo i koji je bio velika podrška Musau. Poznato je da je zbog želje da pomogne svom sunarodnjaku Musa nenamjerno ubio Kopta zbog čega je morao napustiti Egipat te je smatrao da će povratak u Egipat bez brata Haruna biti znatno teža misija.

Nastavak sure predstavlja jedno od najpoznatijih kur'anskih kazivanja o poslanicima gdje se u tranziciji razgovora između Allaha i Musaa a potom između Musaa i faraona i njegovih čarobnjaka, kroz vid direktnog dijaloga, Musaova trenutna inferiornost, uslovljena nizom otežavajućih okolnosti u datom trenutku, prerasta u suštu suprotnost što rezultira potpunim uspjehom misije slanja Musaa faraonu i konačnim izbavljenjem njegovog naroda iz Egipta i oslobođenjem od faraona. Kroz niz mudžiza, potpomognut Harunom, Musa uspjeva spasiti svoj narod čime potvrđuje svojstvo jednog od najodabranijih poslanika.

U nastavku sure govori se također o jednom od Ulul-'azm poslanika, Ibrahimu. I ovdje se u formi direktnog dijaloga govori o razgovoru između Ibrahima i njegovog oca, odnosno pripadnika njegovog naroda.

## Također pogledajte 
* Kur'an
* Tefsir Ibn-Kesira

## Reference 
## Vanjski linkovi 
* Tefsir sure Eš-Šu'ara 
* Sura Eš-Šu'ara sa prijevodom na bosanski (od Korkuta), na tanzil.net
* Sura Eš-Šu'ara s audiozapisom

Kategorija:Kur'an
Š
Š
Kategorija:Sure sa karakterističnim počecima
Kategorija:Sure u kojima se spominju poslanici
STAV

***STAV*** su bosanskohercegovačke sedmične novine koje obrađuje aktuelne društveno-političke, sportske, ekonomske i kulturno-historijske teme. Sjedište magazina je u Sarajevu. Glavni i odgovorni urednik je Filip Mursel Begović.

## Reference 
## Vanjski linkovi 
* 

Kategorija:Novine osnovane 1891.
Kategorija:Novine u Bosni i Hercegovini
Falster

**Falster** je ostrvo koje se nalazi u Baltičkom moru i teritorijalno pripada Danskoj. Sa površinom od 486,2&nbsp;km2 jedno je od većih danskih ostrva. Prema podacima od 1. januara 2010. godine na ostrvu je živjelo 43.398 stanovnika.

## Također pogledajte 
* Spisak ostrva u Danskoj

## Reference 
Kategorija:Zealand (regija)
Kategorija:Danska ostrva
El-Mu'min

'''Sura El-Mu'min''' () jest 40. sura Kur'ana.Sastoji se od 85 ajeta i ubraja se u *mekanske sure*, sure objavljene u Meki.

U suri se spominju dvojica od pet Ulul-'azm poslanika: Nuh i Musa.

## Karakteristike 
Jedna je od 29 sura koje počinju sa karakterističnim početkom, odnosno odvojenim harfovima. Predvodi grupu od sedam kur’anskih sura u nizu (u rasponu od 40. do 46. sure) koje počinju sa karakterističnim znakom *Ha-mim* (ostale sure su: Fussilet, Eš-Šura, Ez-Zuhruf, Ed-Duhan, El-Džasije i El-Ahkaf).

## Sadržaj 
Nakon karakterističnog početka, sura govori o Knjizi koja se objavljuje i njenim ajetima o kojima pojedini raspravljaju. Tema u kojoj narodi kojima je poslan poslanik i objava traže od poslanika dodatne dokaze i raspravljaju o Objavi je česta kur'anska tema i uglavnom se veže uz neke od poslanika. U slučaju ove sure kao takav primjer navodi se Nuhov narod. U nastavku se govori o melecima koji drže Arš i koji Gospodara slave, kafirima koji će tek kada ih zaslužena kazna stigne povjerovati ali za njih će biti kasno i završiti će u džehennemu. Od 15. do 22. ajeta govori se o uzvišenosti Gospodara, o *Bliskom danu* (Jevmul-Azife) što je jedan od naziva za Sudnji dan, *kada nevjernici ni prisna prijatelja ni posrednika neće imati koji će uslišan biti*.
Obraćajući se posljednjem Poslaniku, kazuje se i o Musi koji je od naroda kojemu je poslan također smatran lažnim. U nastavku dio sure kazuje o događaju između Musaa i faraona i faraonovom konačnom porazu kada će biti uvedeni u *patnju najtežu*.

## Također pogledajte 
* Kur'an
* Tefsir
* Tefsir Ibn-Kesira

## Reference 
## Vanjski linkovi 
* Tefsir sure El-Mu'min 
* Sura El-Mu'min sa prijevodom na bosanski (od Korkuta), na tanzil.net
* Sura El-Mu'min s audiozapisom

Kategorija:Kur'an
Kategorija:Mekanske sure
Kategorija:Sure
Kategorija:Sure u kojima se spominju poslanici
Kategorija:Sure sa karakterističnim počecima
Kategorija:Sure u kojima se spominju drevni narodi
Železno

**Slovenija**:

* Železno (Trebnje), naselje u općini Trebnje, regija Jugoistočna Slovenija
* Železno (Žalec), naselje u općini Žalec, regija Savinjska
Islamska zajednica Bošnjaka u Njemačkoj

***Islamska zajednica Bošnjaka u Njemačkoj (IZBNj)*** (njemački: ***Islamische Gemeinschaft der Bosniaken in Deutschland (IGBD)***) jeste savezna krovna zajednica njenih članova, mjesnih-lokalnih islamskih vjerskih zajednica Bošnjaka i drugih nacionalnosti u Njemačkoj, čije pravne interese zastupa na saveznom i republičkom nivou. Udruženje IZBNj pripada Islamskom vijeću za Saveznu Republiku Njemačku, kao i Centralnom savjetu muslimana u Njemačkoj. Zajednica se predstavlja u duhovnom i kulturnom pogledu kao dio Islamske zajednice u Bosni i Hercegovini i član je Islamske zajednice u Bosni i Hercegovini sa sjedištem u Sarajevu. Sjedište islamske zajednica Bošnjaka u Njemačkoj nalazi se u Wiesbadenu. Predsjednik udruženja je Pašo Fetić.

## Historija 
Prva islamska zajednica Bošnjaka u Njemačkoj osnovana je 1978. godine u Aachenu. Prije rata u Bosni i Hercegovini, bilo je oko 20 zajednica u Njemačkoj, koje su se ubrzo povećale nakon 1992. godine zbog dolaska velikog broja izbjeglica i raseljenih lica iz Bosne i Hercegovine te je broj od oko 50 udruženja dostiglo u januaru 1994. (1997: 53 islamska udruženja Bošnjaka)). Mustafa Cerić, koji je tada bio u Njemačkoj, 10. januara 1994. godine imenovao je Mustafu Klanco kao glavnog imama u Njemačkoj.

Krajem 1994. godine osnovana je krovna organizacija kao "Udruženje islamskih zajednica Bošnjaka u Njemačkoj e.V. (VIGB)" u Dortmundu. Udruženje islamskih zajednica Bošnjaka u Njemačkoj e.V. (VIGB) je kasnije preimenovano u Islamsku zajednicu Bošnjaka u Njemačkoj koje je organizirano u šest regionalnih jedinica.

## Organizacija 
Organi IZBNj su: sabor, predsjedništvo (mešihat), vjerski savjet (muftijstvo) i regionalni savjet (medžlis).

## Također pogledajte 
* Islamska zajednica u Bosni i Hercegovini

## Reference 
## Vanjski linkovi 
* 

Kategorija:Islam u Njemačkoj
Kategorija:Zajednice Bošnjaka
Kategorija:Islamska zajednica u Bosni i Hercegovini
Louis Harold Gray

**Louis Harold Gray** (10. novembar 1905. – 9. juli 1965.) jeste bio engleski fizičar koji je uglavnom radio na  efektima radijacije na biološke sisteme, i učinio je jedan od najranijih doprinosa u polju radiobiologije.  Između ostalih dostignuća, definisao je dozu radijacije, koja je kasnije imenovana po njemu, kao SI jedinica, grej.

## Karijera
* 1936. - razvio je Bragg–Grayevu jednačinu 
* 1937. - sagradio rani neutronski generator
* 1953 - uspostavio laboratoriju u bolnici Mount Vernon

## Reference
## Vanjski linkovi
* Definicija RBE
* The LH Gray Memorial Trust osnovan 1967.
* Cancer Research UK and Medical Research Council Oxford Institute for Radiation Oncology
Als

**Als** je ostrvo koje se nalazi u Baltičkom moru i teritorijalno pripada Danskoj.
Zauzima površinu od 321&nbsp;km2 i jedno je od većih ostrva u Danskoj. Prema podacima iz 2010. godine na ostrvu je živjelo 51.322 stanovnika.
Postoje mnoga arheolšška nalazišta koja potvrđuju da je ostrvo naseljeno još od perioda kasnog Kamenog doba.

## Geografija 
Nalazi se istočno od poluostrva Jutland i pripada regiji Južna Danska. Od perioda 2007. godine i danske administrativne reforme ostrvo je dio općine Sønderborg koja se osim na ostrvu Als prostire dijelom i poluostrvom Jutland.
Na sjeveru i istoku ostrvo je okruženo vodama Malog Belta, na jugu je Flensburški Fjord dok su na zapadu je Fjord Als i moreuz Als (Alssund). Grad Sønderborg koji je najveći grad na ostrvu se u početku u cjelosti nalazio na ostrvu ali se proširio na kopno i od poluostrva Jutland razdvojen je vodama moreuza Als. Grad je značajna luka i trgovački centar.

## Također pogledajte 
* Spisak ostrva u Danskoj

## Reference 
Kategorija:Južna Danska
Kategorija:Baltičko more
Kategorija:Danska ostrva
Brdo (Tržič)

**Brdo** () je naseljeno mjesto u sastavu općine Tržič, regija Gorenjska, Slovenija.

## Historija
Do teritorijalne reorganizacije u Sloveniji nalazilo se u sastavu stare općine Tržič.

## Stanovništvo
Na popisu stanovništva 2011. godine, Brdo je imalo 31 stanovnika.

## Reference
## Vanjski linkovi
Kategorija:Naselja u Sloveniji
Kategorija:Naselja u Gorenjskoj regiji
Operativna grupa Bosanska krajina

**Operativna grupa Bosanska krajina** je vojna formacija koja je tokom rata u Bosni i Hercegovini djelovala u sastavu Trećeg korpusa Armije Republike Bosne i Hercegovine.

Formirana je 8. marta 1993. po naređenju Envera Hadžihasanovića, komandanta 3. korpusa. Cilj osnivanja bio je objedinjavanje manevarskih jedinica dijela 3. korpusa sa ciljem oslobađanja teritorija na pravcu ka Bosanskoj krajini. U njen sastav trebale su ući 17. slavna krajiška brdska brigada, 7. muslimanska brdska brigada i 305. brdska brigada, ali do toga nije došlo zbog napada HVO-a koji je spriječio ulazak 305. brigade u OG. Planirano je bilo i formiranje dvije nove brigade, 27. i 37. motorizovane od ljudstva iz Krajine.

Do početka sukoba sa HVO, OG BK je raspolagala samo sa 17. krajiškom i 1. bataljonom 7. muslimanske brigade.  Povratkom 17. krajiške sa visočkog ratišta, komandant Mehmed Alagić priprema sve odbrambene resurse Travnika (306. brdska brigada, 312. motorizovana brigada, 17. krajiška brigada, Općinski štab odbrane, SJB Travnik i CSB Banja Luka) za odbranu. HVO je za tri dana poražen i ostvarena je komunikacija sa drugim jedinicama 3. korpusa preko Guče Gore i Ovnaka. U narednim danima, odbijen je napad HVO-a i VRS u rejonu Bijelog Bučja i Vilenice, izvršeno spajanje sa novotravničkom 308. brdskom brigadom, a u sadjejstvu sa OG Zapad oslobođeni su Kamenjaš i Mravinjac. U sadjejstvu sa 308. brigadom, razbijene su snage HVO-a na pravcu Rostovo-Peluka-Sebešić, čime su jedinice HVO-a u Lašvanskoj dolini dovedene u okruženje.

Do 19. jula u njen sastav ušle su travničke brigade, novotravnička 308. i 325. brdska brigada iz Viteza. U augustu je formirana 27. brdska brigada.

Krajem decembra 1993. i početkom 1994, jedinice Opetativne grupe učestvovale su u borbenim djejstvima u "Ciganluku", masakru u Buhinim kućama i masakru u Križančevom Selu  sa jedinicama HVO-a.

Za zločine potčinjenih jedinica Mehmed Alagić je bila podignuta optužnica zbog navodnog ratnog zločina na Međunarodni krivični sud za bivšu Jugoslaviju. Preminuo je 7. marta 2003. godine od srčanog udara. Tri dana kasnije (10. marta 2003) trebala je biti održana predstatusna konferencija o njegovom slučaju.

## Literatura 
*

## Reference 
## Vanjski linkovi 
Kategorija:Operativne grupe Armije Republike Bosne i Hercegovine
Kategorija:Treći korpus Armije Republike Bosne i Hercegovine
Ejub Golić

**Ejub Golić** (Glogova, 1958 – Baljkovica, 15. jula 1995) bio je komandant Samostalnog brdskog bataljona Glogova Armije Republike Bosne i Hercegovine.

Prije rata bio je autoprevoznik. Početkom rata, srpske snage izdale su ultimatum mještanima Glogove da predaju oružje, što Ejub sa grupom ljudi nije prihvatio već se povukao ka slobodnim teritorijama Blječeve i Srebrenice gdje se pridružio Paljanskoj četi. Srpske snage su 9. maja 1992. u Glogovoj počinile masakr pri čemu su stradale 64 osobe.

Ujedinio je raštrkane grupe branilaca u Samostalni brdski bataljon. U Srebrenici je 1. aprila 1993. došlo do dvostrukog ubistva za koje je Golić bio osumnjičen. 1. marta 1995, iz Generalštaba je došla naredba da se Naser Orić i Golić prebace u Zenicu kako bi se ispitao slučaj iz 1993. Helikopter je poletio 18. aprila 1995. iz Žepe, a nakon izjave date Službi bezbjednosti 2. korpusa odlučeno je da se Golić vrati u Srebrenicu, a da će postupak biti nastavljen nakon završetka rata. Pri povratku u enklavu 7. maja, desio se pad helikoptera na planini Igrišnik kod Žepe. Poginulo je 12 osoba, a Golić je sa još 9 putnika zadobio teške povrede.

11. jula borci pod Golićevom komandom vodili su ulične bitke u Srebenici protiv snaga Vojske Republike Srpske. Tokom proboja ka slobodnoj teritoriji, Golićev bataljon štitio je začelje kolone. Poginuo je prilikom borbi na Tisovoj kosi, na svega nekoliko kilometara od slobodne teritorije. Zatražio je od saboraca da se o njegovoj smrti ne sazna sve do proboja na slobodnu teritoriju. Golićev brat Safet je sa nekoliko boraca tijelo zakopao u napušteni rov kraj Baljkovice. Nekoliko mjeseci kasnije, Golićevi borci vratili su se po tijelo koje je zatim ukopano u Živinicama. Posmrtni ostaci su 11. jula 2010. preneseni u Potočare.

U Baljkovici je 8. jula 2014, na mjestu Golićeve pogibije, podignuto spomen obilježje. Medžlis IZ Bratunac svake godine organizuje Memorijalni fudbalski turnir "Ejub Golić".

## Reference 
## Vanjski linkovi 
* Snimci dženaze Ejubu Goliću
* Snimak Golića i Nasera Orića iz augusta 1993.
* Snimak Ejuba Golića iz 1993.
* Dokumentarni film "Glogova – Neispričana priča"

Kategorija:Rođeni 1958.
Kategorija:Umrli 1995.
Kategorija:Biografije, Bratunac
Kategorija:Oficiri Armije Republike Bosne i Hercegovine
Rolf Maximilian Sievert

**Rolf Maximilian Sievert** (6. maj 1896. &ndash; 3. oktobar 1966.) jeste bio švedski medicinski fizičar, čiji je glavni doprinos na polju izučavanja bioloških efekata jonizirajućeg zračenja.

Profesor Sievert  je rođen u Stockholmu, Švedska. Služio je kao šef fizičke laboratorije u švedskom Radiumhemmetu od 1924. do 1937., kada je postao šef odjeljenja fizike radijacije na Karolinska institutu. Igrao je pionirsku ulogu u mjerenju doza radijacije, posebno u korištenju za dijagnostiku i tretiranje raka. U kasnijim godinama, fokusirao se na istraživanja bioloških efekata na ponovljena izlaganja niskim dozama radijacije. Također je predsjedavao Naučnim komitetom Ujedinjenih nacija za efekte atomske radijacije.

Izumio je brojne instrumente za mjerenje doza radijacije, najšire poznatih kao Sievertova komora.

Godine 1979, na Generalnoj konferenciji tegova i mjera, ili CGPM), SI jedinica za ekvivalentnu dozu jonizirajućeg zračenja je imenovana po njemu, i dodijeljeno ime sivert (Sv).

## Reference 
mini|Rolf Sievert 1924.

## Vanjski linkovi
* Rolf Sievert, the man and the unit
0. januar

**0. januar** je zamjensko ime za 31. decembar.

## U efemeridima
0. januar se odnosi na dan prije prvog januara u godišnjem efemeridesu. On čuva datum u godini, za koji ephemeris je objavljen i na taj način izbjegava bilo kakve reference na prethodne godine, iako je to isti dan, kao dan 31. decembra prošle godine.

0. januar se također pojavljuje u epohi za drugi efemerides - 0. januar 1900. godine u 12 sati prema efemerideskom vremenu.

## U informatici
U Microsoft Excelu, 0. januar 1900. je "nulti" dan za format datuma 1900-tih.

## Također pogledajte
* 30. februar
* 0. mart

## Reference
*-00
*-32